II. 4. 2. Gazdasági funkció

A család a gazdaság, a termelőmunka szervezeti egysége is. A termelő családok mellett a családok nagyobb része leginkább jövedelmi közösség, jövedelemből gazdálkodó egység, melynek fő területe a fogyasztás. Ezekben a családokban a család jövedelme a dolgozó, kereső családtagok jövedelmén alapszik. Itt a családtagok száma határozza meg, hogy az összjövedelemből mennyi esik átlagban egy-egy családtagra, s ez megszabja a család anyagi helyzetét. Bár, ha az egyes családtagok részesedését az összjövedelemből tekintjük mérőszámnak, ezt csak családonként lehet meghatározni, hiszen a részesedés természetesen nem azonos az egy főre jutó átlagjövedelemmel.
Mindezeken túl a családokban, a családi munkamegosztás természetes velejárójaként, a család, mint szervezet, gazdasági haszonnal is működik. A gazdasági funkció teljesítése érdekében leggyakrabban végzett otthoni tevékenységeket az alábbiakban lehet összefoglalni:
•	a háztartási munkák (takarítás, főzés, mosás, bevásárlás stb.),                                                   
•	a család életterének, lakásának karbantartása, fejlesztése (szerelések, javítások, kertápolás stb.),                                                                                                                 
a segítségre szoruló családtagok érdekében kifejtett tevékenységek (kereső családtagok számára az otthoni pihenés és feltöltődés biztosítása, a tanulók segítése, a kisgyermekek gondozása, az öregek ellátása, ápolása stb.).